આ પ્લેટફોર્મ દ્વારા ખેડૂત પોતાના મોબાઈલ ફોનથી પોતાની ખેતપેદાશને જે સ્થળે તેને વધુ ભાવ મળે તેવા દેશના કોઈ પણ સ્થળે વેચી શકશે. મોદીએ એમ પણ કહ્યું હતું કે તમામ રાજ્યો ઉપરાંત કૃષિ સમાજે પણ દેશની આઝાદીની ૭૫મી વર્ષગાંઠ એટલે કે ૨૦૨૨ સુધીમાં ખેડૂતોની આવક બમણી કરવાની પ્રતિબધ્ધતા લેવી જોઈએ અને તેને પૂરી કરવા માટે આપણે જરૂરી જે હોય તે બધું કરીશું. કાર્યક્રમમાં મોદી ઉપરાંત કેન્દ્રીય મંત્રીઓ સુષ્મા સ્વરાજ, રાધા મોહન સિંહ તથા મધ્યપ્રદેશના મુખ્યમંત્રી શિવરાજ સિંહ ચૌહાણ હાજર રહ્યા હતા.